### 12.    Orientering om fredning af [adresse]*Åbent**

Sagsnr.: 326-2017-39947       J.nr.: 01.05.10           Dokumentnr.:
326-2019-330264

**Sagstype**

Orientering.

**Resume og sagens baggrund**

Danmarks Naturfredningsforening rejste ved udgangen af 2017
en fredningssag for området omkring [adresse], opstrøms Kirstine Laursen, der
leder til [adresse] Fredningssagen er afsluttet d. 3. december 2019 med en
kendelse fra Fredningsnævn for Vestsjælland om fredning af 17,65 ha, i
hovedsagen bestående af sø, mose og engareal. Området ejes af [adresse].
Kalundborg Kommune skal betale 25% af fredningserstatningen.

**Indstillinger**

Chefen for Plan, Byg og Miljø indstiller, at Teknik- og
Miljøudvalget tager orienteringen til efterretning.

**Behandling**

Teknik- og Miljøudvalget.

**Sagsfremstilling**

Danmarks Naturfredningsforening har i 2017 rejst en
fredningssag omkring [adresse].

Staten, kommunerne og [adresse] Naturfredningsforening kan
ifølge naturbeskyttelsesloven rejse en fredningssag, hvorefter fredningsnævnet
skal træffe afgørelse om hvorvidt fredningen skal virkeliggøres eller ej.

Når DN rejser en fredningssag henvender de sig ofte for at
spørge om Kommunen ønsker at være medrejser. I denne sag har det tekniske
område haft et indledende møde med DN, hvor DN præsenterede hensigten med en
fredning. Der har ikke efterfølgende været henvendelser fra DN om Kalundborg
Kommune har ønsket at deltage i en fredning og Kalundborg Kommune har derfor
ikke taget stilling til en eventuel deltagelse.

Når fredningsnævnet har truffet en afgørelse om fredning,
skal der udbetales en erstatning for det værditab, som fredningskendelsen
indebærer for arealerne, efter en nærmere praksis. Fredningsnævnet har truffet
afgørelse om fredning den 3. december 2019, og Kalundborg Kommune skal betale
den fastsatte erstatning til ejeren.

En fredningskendelse indeholder en formålsparagraf og en
række bestemmelser for områdets anvendelse fremover, så fredningsformålet kan
sikres.

Fredningen af [adresse] har til formål (jf. § 1 i kendelsen):

·
at sikre områdets
landskabelige værdier, således at det fortsat fremtræder som et åbent landskab,

·
at sikre og
forbedre områdets naturværdier herunder særligt, at de lysåbne naturtyper
bevares og forbedres ved god drift og pleje,

·
at skabe grundlag
for naturpleje.

Danmarks Naturfredningsforenings begrundelse for at rejse
fredningssagen har været fokuseret på plantelivet, da de artsrige mosearealer
ved [adresse] er levested for mygblomst og mange andre sjældne og usædvanlige
arter.

Mygblomst har i dag ca. 15 voksesteder i landet, og på den
Danske Rødliste regnes den for moderat truet (EN, = Endangered) af udryddelse.
Over de seneste 200 år er det anslået, at der tabes 3 voksesteder for mygblomst
pr. 10 år. Mygblomst er som alle andre danske orkideer fredet som art, hvilket
dog ikke giver nogen sikkerhed for at artens levested bevares.

§ 10 i fredningskendelsen for Torsø er en bestemmelse om, at
kommunen som plejemyndighed skal udarbejde en plejeplan senest 1 år efter
fredningen, gældende for de næste optil 5 år. Reviderede plejeplaner vil
herefter kunne gælde optil 10 år ad gangen. Plejeplanen vil blive lagt op til
politisk beslutning i Teknik- og Miljøudvalget.

Kommunen har indtil nu alene bidraget til fredningssagen med
rent faglige vurderinger ved de offentlige møder mv.

**Økonomiske konsekvenser**

Af fredningserstatningen på 72.000 kr. betales 75 % af staten
og 25 %, dvs. 18.000 kr., af kommunen.

Udgifterne i forbindelse med den senere plejeplan er ikke
kvantificeret pt., et overslag for udgifterne vil fremgå når plejeplanen
behandles politisk. Det må forudses at nye fredninger i kommunen vil give behov
for en forhøjelse af det ordinære budget der er afsat til naturpleje.

**Bilag**

|  |  |
| --- | --- |
| Fredningsafgørelse af 3. december 2019 for Torsø - FN-VSJ-102-2017 | 326-2019-330731 |
| Bilag 2: Kort over [adresse] |